Návrh 

Zákon

z.....2004,

ktorým sa mení a dopĺňa zákon č. 141/1961 Zb. o trestnom konaní súdnom (Trestný poriadok) v znení neskorších predpisov a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

Zákon č. 141/1961 Zb. o trestnom konaní súdnom (Trestný poriadok) v znení zákona č. 57/1965 Zb., zákona č. 58/1969 Zb., zákona č. 149/1969Zb., zákona č. 48/1973 Zb., zákona č. 29/1978 Zb., zákona č. 43/1980 Zb., zákona č. 159/89 Zb., zákona č. 178/l990 Zb., zákona č. 303/1990 Zb., zákona č. 558/1991 Zb., zákona Národnej rady Slovenskej republiky č. 6/1993 Z.z., zákona Národnej rady Slovenskej republiky č. 156/1993 Z.z., zákona Národnej rady Slovenskej republiky č. 178/1993 Z.z., zákona Národnej rady Slovenskej republiky č. 247/1994 Z.z., nálezu Ústavného súdu Slovenskej republiky č. 222/1998 Z.z., zákona č. 256/1998 Z.z., zákona č. 272/1999 Z.z., zákona č. 173/2000 Z.z., zákona č. 366/2000 Z.z., zákona č. 253/2001 Z.z., zákona č. 182/2002 Z.z., zákona č. 215/2002 Z.z., zákona č. 422/2002 Z.z., zákona č. 457/2003 Z.z., zákona č. 458/2003 Z.z. a zákona č. 403/2004 Z.z. sa mení a dopĺňa takto:

1. V § 25 sa za odsek 1 vkladajú nové odseky 2 a 3, ktoré znejú:
„(2) Ak súdom uvedeným v odseku 1 je Špeciálny súd, iným súdom toho istého druhu a stupňa je Krajský súd v Banskej Bystrici.
(3) Ak súdom uvedeným v odseku 1 je Vyšší vojenský súd, iným súdom toho istého druhu a stupňa je krajský súd určený najvyšším súdom.“:

Doterajší odsek 2 sa označuje ako odsek 4.

2. V § 26 odsek 3 znie:
„(3) Vo veciach v právomoci Špeciálneho súdu (§ 15a) je na vykonávanie úkonov v prípravnom konaní príslušný Krajský súd v Banskej Bystrici.“.

3. V § 26a sa za slová „telekomunikačných činností“ vkladajú slová „podľa § 88 ods. 2, 4 alebo 10, príkazu na sledovanie osôb a vecí podľa § 88d ods. 4“ a slová „a Špeciálny súd, ak ide o veci patriace do jeho právomoci“ sa nahrádzajú slovami „a Krajský súd v Banskej Bystrici, ak ide o veci v právomoci Špeciálneho súdu“.

4. Za § 454b sa vkladá § 454c, ktorý znie:

„§ 454c

Ak bol podaný návrh na vykonanie úkonu podľa § 26 ods. 3 alebo § 26a pred dňom nadobudnutia účinnosti tohto zákona, príslušným na vykonanie úkonu je súd určený podľa doterajších predpisov.“.
Čl. II

Zákon č. 335/1991 Zb. o súdoch a sudcoch v znení zákona č. 412/1991 Zb., zákona č. 264/1992 Zb., zákona Národnej rady Slovenskej republiky č. 12/1993 Z.z., zákona Národnej rady Slovenskej republiky č. 307/1995 Z.z., zákona Národnej rady Slovenskej republiky č. 328/1996 Z.z., zákona č. 385/2000 Z.z., zákona č. 185/2002 Z.z., zákona č. 425/2002 Z.z., zákona č. 426/2003 Z.z., zákona č. 458/2003 Z.z., zákona č. 589/2003 Z.z., zákona č. 267/2004 Z.z., zákona č. 403/2004 Z.z. a zákona č. 428/2004 Z.z. sa mení a dopĺňa takto:

1. V § 19c sa vypúšťa odsek 2. Súčasne sa ruší označenie odseku 1.

2. V § 20 ods. 2 sa vypúšťajú slová „ak tento zákon neustanovuje inak“.

3. Za § 64 sa vkladá nový § 65, ktorý znie:

„§ 65

Ak bol podaný návrh na vydanie súhlasu na použitie informačno-technických prostriedkov podľa osobitných zákonov1) pred dňom nadobudnutia účinnosti tohto zákona, príslušný na rozhodovanie je súd určený podľa doterajších predpisov. 

Čl. III

Zákon č. 385/2000 Z.z. o sudcoch a prísediacich a o zmene a doplnení niektorých zákonov v znení zákona č. 185/2002 Z.z., zákona č. 670/2002 Z.z., zákona č. 426/2003 Z.z., zákona č. 458/2003 Z.z., zákona č. 462/2003 Z.z., zákona č. 505/2003 Z.z., zákona č. 267/2004 Z.z., zákona č. 403/2004 Z.z. a zákona č. .../2004 Z.z. sa mení a dopĺňa takto:

1. V poznámke pod čiarou k odkazu 5a sa slová „č. 241/2001 Z.z.“ nahrádzajú slovami „č. 215/2004 Z.z.“.

2. V § 150a ods. 2 sa slová „rovnako sa postupuje v prípade sudcu, ktorý rozhoduje o riadnom opravnom prostriedku proti rozhodnutiu Špeciálneho súdu“ nahrádzajú slovami „primerane sa postupuje v prípade sudcu, ktorý rozhoduje o opravnom prostriedku proti rozhodnutiu Špeciálneho súdu a sudcu Krajského súdu v Banskej Bystrici, ktorý koná vo veciach podľa § 151c ods. 4 “.

3.V § 151c odsek 4 znie:
„(4) Ak Krajský súd v Banskej Bystrici vykonáva právomoc Špeciálneho súdu podľa osobitného zákona36) alebo ak vykonáva úkony v prípravnom konaní vo veciach v právomoci Špeciálneho súdu podľa osobitného zákona,37)  ustanovenia § 11 ods. 3,   66 ods. 1 a 69 ods. 2 sa vzťahujú rovnako na sudcov Krajského súdu v Banskej Bystrici, ktorí podľa rozvrhu práce konajú v takých veciach.“.

Poznámka pod čiarou k odkazu 37 znie:
„37) § 26 ods. 3 a § 26a Trestného poriadku v znení neskorších predpisov.“.

4. § 151c sa dopĺňa odsekmi 5 až 7, ktoré znejú:
„(5) Vyjadrenie Národného bezpečnostného úradu podľa osobitného zákona5a) o oprávnenosti oboznamovať sa s utajovanými skutočnosťami stupňa utajenia Prísne tajné musí sudca Krajského súdu v Banskej Bystrici, ktorý koná vo veciach podľa odseku 4, získať do 31. decembra 2005; inak sa na takého sudcu ustanovenia § 66 ods. 1 a § 69 ods. 2 od 1. januára 2006 nevzťahujú.
(6) Ustanovenie § 150a ods. 2 platí primerane na sudcu Krajského súdu v Banskej Bystrici, ktorý do 31. decembra 2005 nezískal vyjadrenie Národného bezpečnostného úradu podľa odseku 5 a ktorý začal konať vo veciach podľa odseku 4 pred 1. januárom 2006 a koná o nich aj po tomto dátume.
(7) Ak podľa odseku 4 nemôže konať alebo rozhodovať senát alebo sudca Krajského súdu v Banskej Bystrici, ktorý spĺňa podmienky podľa § 11 ods. 3, koná a rozhoduje v týchto veciach ktorýkoľvek senát alebo sudca určený rozvrhom práce; ustanovenia § 66 ods. 1 a 69 ods. 2 sa na taký senát a sudcu nevzťahujú.“.

Čl. IV

Zákon č. 371/2004 Z.z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení zákona č. 428/2004 Z.z. sa mení a dopĺňa takto: 

1. V čl. I a doterajší § 18 označuje ako odsek 1 a dopĺňa sa odsekom 2, ktorý znie:
„(2) Do 1. júla 2004 je sídlom Špeciálneho súdu mesto Bratislava a jeho obvodom je celé územie Slovenskej republiky.“.

2. V čl. III sa slová „okrem čl. I § 7 a 9“ nahrádzajú slovami „okrem čl. I § 5, 7 a 9“.

Čl. V

Tento zákon nadobúda účinnosť 1. januára 2005.